open-index/open-wikipedia-markdown huggingface dataset:
צ'ארלי מקדונל

**צָ'ארלי מֶקדוֹנל** (באנגלית: **Charlie McDonnell**; נולדה ב-1 באוקטובר 1990) היא מוזיקאית ווידאו-בלוגרית בריטית. חשבון היוטיוב הפופולרי שלה הוא בעל הכי הרבה מנויים מהממלכה המאוחדת (נכון לאוקטובר 2011).

## ביוגרפיה
מקדונל נולדה וגדלה בבאת', אנגליה, ולה שני אחים. באוגוסט 2010 עברה ללונדון והיא מתגוררת עם חברה, אלכס דיי.

מקדונל פתחה חשבון יוטיוב בשם "charlieissocoollike" באפריל 2007, בו החלה לפרסם ולוגים (וידאו-בלוג) לקהל קטן של צופים. היא הפכה פופולרי באתר כאשר העלתה ולוג המסביר כיצד להגדיל את כמות הצופים ביוטיוב; הסרטון אף הופיע בדף הבית של יוטיוב בבריטניה. הקהל שלה קפץ מ-150 מנויים ל-4,400 בתוך יומיים בלבד.

לכבוד צבירת 25,000 מנויים, ביצעה מקדונל סדרה של 25 אתגרים שניתנו לה מצופיה תחת השם "Challenge Charlie".

נכון לנובמבר 2021, מספר הצפיות הכולל בערוץ היוטיוב הראשי שלה הוא כ-300 מיליון. נכון לדצמבר 2013, היא מספר 3809 ברשימת היוטיוברים בעלי מספר המנויים הגדול ביותר באנגליה.

באוקטובר 2022, מקדונל יצאה מהארון כטרנסג'נדרית בחשבון האינסטגרם שלה.

## קריירה מוזיקלית
מקדונל חברה בלהקת "Chameleon Circuit", שכוללת גם את חברה אלכס דיי, ואת ליאם דריידן, אד (אדפלנט) בלאן ומייקל אראנדה, כולם בעלי וידאו-בלוגים ביוטיוב. שירי הלהקה עוסקים בפרקים ואלמנטים מתוך סדרת הקאלט הבריטית "דוקטור הו". ב-1 ביוני 2009 הוציאה הלהקה אלבום בכורה הנושא את שמה. ב-12 ביולי 2011 הוציאה הלהקה את אלבומה השני "Still Got Legs".

מדי פעם מפרסמת מקדונל בערוץ היוטיוב שלה קטעי וידאו מוזיקליים, ביניהם "שיר על קופים", "שיר על אקנה", "שיר על אהבה", "אהבה כימית", "דואט עם עצמי" (שזכה ליותר מ-6 מיליון צפיות) ועוד, הזוכים לפופולריות. שירים אלו ואחרים הופיעו באלבום הסולו שהוציאה מקדונל ב-1 בדצמבר 2010, תחת השם "This Is Me".

ב-2010 הקימה מקדונל ביחד עם שלושה וידאו-בלוגרים אחרים להקה בשם "Sons Of Admirals". הסינגל הראשון שלהם יצא באמצעות יוטיוב ב-14 ביוני 2010 בערוץ של מקדונל; הסינגל כלל גרסת כיסוי לשיר "Here Comes My Baby" של הזמר קט סטיבנס. הלהקה ביצעה גרסאות כיסוי לשירים נוספים, בהם לשיר הנושא של סדרת הילדים "ארתור", "Believe In Yourself". חברי הלהקה הודיעו על פירוקה הרשמי בתחילת חודש מאי, 2011.

## אזכורים בתקשורת
מקדונל התראיינה ברשת BBC על מעמדה ככוכבת עולה ביוטיוב. ב-10 באוקטובר 2010 הופיעה עם להקתה בעיתון הבריטי "סאן". בנוסף הוזמנה ל"אזור המיוחד של E3" והייתה אחת מ-30 אנשי VIP מכל העולם שניסו את Natal; את מעשיה ב-E3 תיארה מקדונל בערוץ יוטיוב נפרד, הנקרא "CharlieAtE3".
בשנת 2009 הנחתה מקדונל את מאחורי הקלעים של הסדרה דוקטור הו.

## קישורים חיצוניים

* 

* צ'ארלי מקדונל ב-dailybooth

## הערות שוליים

קטגוריה:מוזיקאים בריטים
קטגוריה:יוטיוברים בריטים
קטגוריה:בריטים שנולדו ב-1990
סאביניאנוס

**סאביניאנוס** (בלטינית: **Sabinianus**; נפטר ב-22 בפברואר 606) כיהן כאפיפיור מ-13 בספטמבר 604 ועד פטירתו.

## ביוגרפיה
סאביניאנוס נולד בבלרה שליד ויטרבו באימפריה הביזנטית, והיה בנו של בונוס (Bonus). תאריך לידתו אינו ידוע. סאביניאנוס נשלח על ידי האפיפיור גרגוריוס הראשון לכהן כ"אפוקריסיארוס" (הנונציו) בקונסטנטינופול, תפקיד בו פעל עד שנת 597 עת שב לרומא.

במרץ 604 נבחר לכהן כאפיפיור, אולם האישור הקיסרי לבחירתו התקבל מאת קיסר האימפריה הביזנטית רק ב-13 בספטמבר באותה שנה. ה"ליבר פונטיפיקליס" מציין כי בתקופת כהונתו פקד רעב את העיר רומא, וסאביניאנוס מכר חיטה לתושבי העיר במחיר של סולידי אחד לשלושים שקים. החלטה זו ספגה ביקורת שכן גרגוריוס, קודמו, חילק את החיטה בעיתות רעב בלא תשלום.

## קישורים חיצוניים

* קורות חיים
* 
* 

קטגוריה:אפיפיורים בימי הביניים
קטגוריה:נונציו (שגרירים אפיפיוריים)
קטגוריה:אפיפיורים איטלקים
קטגוריה:אפיפיורים במאה ה-7
קטגוריה:ילידי 530
קטגוריה:נפטרים ב-606
שמואל שילה (משפטן)

**שמואל שילה** (שימל; 1936 – 15 באפריל 2016) היה פרופסור במחלקה למשפטים באוניברסיטה העברית וראש המכללה האקדמית הרצוג.

## ביוגרפיה
שילה נולד ב-1936 בברוקלין, למד ספרות אנגלית והיסטוריה בישיבה יוניברסיטי בראשות הרב יוסף דב סולובייצ'יק. ב-1955 הגיע לישראל לביקור במסגרת תוכנית שיזמו הסוכנות היהודית וגופים נוספים להבאת סטודנטים מחו"ל לישיבות ישראליות. הוא שב לארצות הברית, ובגיל 21 לאחר סיום לימודי התואר הראשון עלה לישראל, למד בישיבת מרכז הרב והוסמך לרבנות על ידי הרב יצחק אייזיק הלוי הרצוג. 

בהמשך למד משפטים באוניברסיטה העברית, והתמחה במשפט העברי. נושא הדוקטורט שלו היה "דינא דמלכותא דינא" והוא נעשה תחת הנחייתו של פרופ' מנחם אלון. תחום נוסף בו עסק שילה הוא דיני ירושה, ואף חיבר בנושא זה שלושה ספרים.

בשנת 1973 זכה שילה ב"פרס בן מאיר למחקר המשפט העברי".

במשך שנים רבות עסק במחקר ובהוראה בפקולטה למשפטים באוניברסיטה העברית, שימש כראש המכון לחקר המשפט העברי וערך את שנתון המשפט העברי. בין השנים 2008–2010 כיהן כראש מכללת יעקב הרצוג, באלון שבות. בראיון עמו אמר כי שני התחומים, חינוך ומשפט, הם הבסיס לכל חברה. "בלי חוק ובלי חינוך אין חברה".

### משפחה
שילה היה נשוי להיסטוריונית פרופ' מרגלית שילה, ואב לחמישה ילדים, בהם נפתלי שילה, שופט בבית המשפט המחוזי בתל אביב וד"ר אלחנן שילה, מרצה לפילוסופיה.

שילה התגורר בשכונת קטמון בירושלים.

## ספריו
* **דינא דמלכותא דינא**, 1975
* **פירוש לחוק הירושה תשכ"ה 1965**, נבו הוצאה לאור, 1992 (3 חלקים)
* **[https://www.daat.ac.il/daat/ktav_et/maamarim/shilo-15-12-21.pdf המשפט העברי, ההלכה ומדינת ישראל: מאמרים, נאומים וראיונות מן העזבון]**, הוצאת המשפחה, תשפ"ב.

## לקריאה נוספת
* חיים נבון, הדיינים אינם בקיאים, ריאיון עם פרופ' שמואל שילה, מקור ראשון כ"ו שבט תשס"ט
 
## קישורים חיצוניים
* פרופ' שמואל שילה, אתר האוניברסיטה העברית 

* בת שבע פומרנץ, "בלי חוק ובלי חינוך - אין חברה", אתר הסתדרות המורים
**ממאמריו**
* 
* 
* 
* 
* 

קטגוריה:סגל האוניברסיטה העברית בירושלים: משפטים 
קטגוריה:ישראלים ילידי ארצות הברית
קטגוריה:עולים בשנות ה-1950
קטגוריה:חוקרי משפט עברי
קטגוריה:בוגרי ישיבת מרכז הרב
קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:המכללה האקדמית הרצוג
קטגוריה:סגל מכללת הרצוג
קטגוריה:ציונות דתית: אנשי חינוך
קטגוריה:נשיאי מכללות בישראל
קטגוריה:קטמון: אישים
קטגוריה:ישראלים שנולדו ב-1936
קטגוריה:ישראלים שנפטרו ב-2016
קטגוריה:יהודים הקבורים בהר המנוחות
ג'ין רובינסון

**ויקי ג'ין רובינסון** (באנגלית: **Vicky Gene Robinson**; נולד ב-29 במאי 1947 בקנטקי, ארצות הברית) הוא הבישוף התשיעי של הכנסייה האפיסקופלית בדיוקסיית ניו המפשייר שבארצות הברית. רובינסון נבחר בשנת 2003 ונכנס לתפקיד ב-7 במרץ 2004, לאחר שמילא את תפקיד העוזר לבישוף באותה הדיוקסה.

רובינסון זכה להכרה רחבה בהיותו הכומר הראשון בהיסטוריה של הנצרות שהוא הומוסקסואל מחוץ לארון אשר מונה אי פעם לתפקיד בישוף בזרם נוצרי מרכזי. נטייתו המינית הייתה ידועה בחוגים קטנים כבר בשנות ה-70 כאשר למד במדרשה, הוסמך, נישא והקים משפחה. הוא הצהיר ברבים על נטיותיו המיניות בשנות ה-80 והתגרש מאשתו. מאז חי רובינסון עם בן זוגו, מארק אנדרו.

כאשר עלתה הסמכתו לבישוף לדיון בוועדת הכנסייה האפיסקופלית על מנת לאשרר את המינוי, הפך הדיון לסוגיה שנויה במחלוקת ועורר ויכוח עז אך לבסוף אושרר המינוי ברוב של 62 תומכים מול 45 מתנגדים. המינוי עורר תרעומת בקרב חברי הכנסייה בכל רחבי העולם, אך בעיקר בקרב המאמינים באפריקה, המהווים רוב בקרב חברי הכנסייה האנגליקנית בעולם. מנהיג הכנסייה, הארכיבישוף מקנטרברי רואן ויליאמס, פרסם בעקבות המינוי דוח מיוחד ובו קרא לכנסייה בארצות הברית להקפיא את מינויים של הומוסקסואלים נוספים. לאחר מינויו פרשו כמה קהילות שמרניות מהכנסייה ועברו להשתייך לבישוף אחר שמחוץ לה, מהלך שכונה "ההיערכות האנגליקנית המחודשת".

פרשת מינוי התקדימי סוקרה בהרחבה בכלי התקשורת בארצות הברית ובעולם, ועל סיפור חייו נכתב ספר והוא הובא בסרט "כתוב בתורה". בינואר 2009 נבחר רובינסון על ידי נשיא ארצות הברית ברק אובמה להיות איש הדת שיפתח את אירועי שבוע ההשבעה לנשיאות. באותה שנה זכה רובינסון בפרס הליגה ההומו-לסבית נגד השמצה.

ב-2013 פרש מתפקידו.

## קישורים חיצוניים

* 
* ביוגרפיה של ג'ין רובינסון
* ג'ין רובינסון - סקירה בעיתון הגארדיאן
* ריאיון עם ג'ין רובינסון לרגל צאת הסרט "כתוב בתורה".

## הערות שוליים

קטגוריה:כמרים אמריקאים
קטגוריה:להט"בים אמריקאים
קטגוריה:בישופים אנגליקנים
קטגוריה:אמריקאים שנולדו ב-1947
סוואמי ויווקאננדה

סוואמי **וִיוֵוקָאנַנְדַה** (מסנסקריט: **स्वामी विवेकानन्द**; **Swami Vivekānanda**; בבנגלית: , Shami Bibekānondo; 12 בינואר 1863 – 4 ביולי 1902) היה אחד מהמאסטרים הגדולים של היוגה, והראשון שהשפיע בצורה משמעותית על הפצת היוגה בעולם המערבי. בספרו "רָאגַ'ה יוֹגַה" – אחת הקלאסיקות החשובות על הרבדים העמוקים של תורת היוגה – הסביר בבהירות ובחדות את המסתורין של תורת היוגה.

## ביוגרפיה
נולד בשנת 1863 בכלכותה בשם **נארנדראנט** ("**נארן**") **דאטא** (Narendranath Datta) לעורך דין שעבד בבית המשפט של כלכתה, למשפחה השייכת לרובד הנמוך של ברהמינים ומתפרנסת באופן מסורתי מהעתקת כתבי יד. בשם "ויווקאננדה" החל להשתמש לפני שנסע לארצות הברית. באמצע שנות העשרה לחייו החל ללמוד בקולג' של כלכותה. הוא הצטרף לתנועת ברהמו-סמאז' – תנועה של הינדואיזם מודרני שעיקריה התכחשות לפולחנים הקדומים ולכהונת התרמית, שחרור נשים וביטול נישואי ילדים. במהרה עזב את הקבוצה.

בנובמבר 1881 הוזמן ויווקאננדה לשיר בבית שבו התארח סרי ראמאקרישנה, אחד מהוגי הדעות הגדולים של הודו, והלה הזמינו לבקר אותו במקום מגוריו במקדש דקשינסוואר. מאז נהג לבקרו לעיתים קרובות והחל נמשך למעגל החניכים הצעירים, עד אשר הפך לנזיר. בשנת 1893 הפליג ממומבאי דרך הונג קונג ויפן לוונקובר ומשם נסע ברכבת לשיקגו על מנת לייצג את ההינדואיזם בפרלמנט העולמי של הדתות במסגרת התערוכה העולמית של שיקגו (1893), שם היה לאחד מבכירי הדוברים.

ויווקאננדה הציג את ההינדואיזם כמכוון אל האחדות בין הנשמה הלכאורה פרטית של האדם והאלוהות האחת הכללית. לדעתו, כל הדתות מובילות אל האיחוד השלם והמוחלט בין הנשמה לאלוהות האחת. בפרלמנט הוא פנה אל הנוכחים במשפט הידוע "אחי ואחיותיי באמריקה" אשר הדהים את הקהל שמחא כפיים בהתלהבות. לאחר פרלמנט הדתות הרצה במקומות שונים בארצות הברית והפיץ את גרסתו ליוגה ולפילוסופיה הודית. לבקשת תלמידיו ייסד את ארגון הוודאנטה הראשון באמריקה. הוא קיבל שתי הצעות עבודה, אחת לשמש יושב ראש החוג לפילוסופיה מזרחית באוניברסיטת הרווארד והצעה דומה מאוניברסיטת קולומביה אך דחה את שתי ההצעות באומרו שכנזיר הוא לא יכול להקדיש את עצמו לעבודה כזו. הוא שב להודו ונפטר ב-4 ביולי 1902. ביקורו של ויווקאננדה בארצות הברית וההרצאות שלו על פילוסופיית הוודאנטה ושיטות היוגה השונות אפשרו בפעם הראשונה לאנשים במערב להציץ לתוך תוכני הלימוד של הרישים הגדולים של הודו.

## קישורים חיצוניים

* מכלול כתביו 
* ביוגרפיה 
* ביוגרפיה 
* תמליל נאומו בפרלמנט הדתות 
* 
* 

קטגוריה:הינדואים
קטגוריה:פילוסופים של המאה ה-19
קטגוריה:מורים רוחניים הודים
קטגוריה:פילוסופים הודים
קטגוריה:בנגלים
קטגוריה:מיסיונרים
קטגוריה:נזירים
קטגוריה:צמחונים הודים
קטגוריה:ילידי 1863
קטגוריה:נפטרים ב-1902
קטגוריה:מונצחים בשלט כחול של ארגון המורשת האנגלית
אלפונסו פורטיו

**אלפונסו אנטוניו פורטיו קבררה** (בספרדית: **Alfonso Antonio Portillo Cabrera**; נולד ב-24 בספטמבר 1951) הוא נשיא גואטמלה לשעבר.

אלפונסו פורטיו ניצח בבחירות לנשיאות בשנת 2000 לאחר שהבטיח לסייע לעניים ולחלק מחדש את התקציבים והמשאבים במדינה.

לאחר סיום כהונתו נמלט למקסיקו בשל האשמות נגדו. בשנת 2008 הוא הוסגר לגואטמלה ושוחרר בערבות. בתחילת 2010 נעצר על ידי משטרת גואטמלה לאחר שארצות הברית ביקשה להעמדו לדין באשמת הלבנת כספים ודרשה את הסגרתו. בכתב האישום שהגיש בית המשפט הפדרלי בניו יורק נכתב שפורטיו מואשם במעילה של מיליוני דולרים מכספי ציבור במהלך תקופת נשיאותו בשנים 2000-2004, לפי כתב האישום הכספים שנגנבו הולבנו לאחר מכן באמצעות בנקים בגואטמלה ובארצות הברית. בשנת 2013 הוסגר לארצות הברית. במשפט הודה פורטיו בניסיון להלבין בארצות הברית 2.5 מיליון דולר. את הכסף קיבל כשוחד מטאיוואן בתמורה להמשך ההכרה של גואטמלה במדינה זו. בפברואר 2015 סיים את ריצוי עונשו בכלא בדנוור, וחזר למולדתו.

## קישורים חיצוניים

קטגוריה:נשיאי גואטמלה
קטגוריה:אישים שהוסגרו
קטגוריה:אישים שהוסגרו לארצות הברית
קטגוריה:מורשעים בעבירות שוחד
קטגוריה:גואטמלים שנולדו ב-1951
פאול בדורה-סקודה

**פאול בדורה-סקודה** (בגרמנית: **Paul Badura-Skoda**; 6 באוקטובר 1927 – 25 בספטמבר 2019) היה פסנתרן אוסטרי.

## חייו
בדורה-סקודה נולד בווינה ולמד נגינה בפסנתר וניצוח בקונסרבטוריון הווינאי מ-1945 עד 1948 ואחר בכיתות אמן של אדווין פישר, שהשפיע עליו מאוד. בשנת 1948 ניגן לראשונה בקונצרט ומכאן ואילך המשיך ויצא לסיורי הופעות ברחבי העולם. בשנים 71–1966 שהה בארצות הברית כאמן הבית באוניברסיטת ויסקונסין. תוכניות הרסיטלים שלו התמקדו במלחינים אוסטרים מן המאה ה-18, אך הוא ניגן גם מוזיקה עכשווית; פרנק מרטין הקדיש לו את הקונצ'רטו השני שלו.

בדורה-סקודה אסף כלי מקלדת היסטוריים ובאמצעות מחקריו הוא השתדל להגיע בביצועיו לדיוק רב ככל האפשר בהוראות הביצוע ובגוני הצליל המקוריים. הוא הרבה להקליט, בפסנתרים תקופתיים ומודרניים; בין היתר הקליט את מכלול הסונאטות של בטהובן ושוברט. בנוסף לנגינה, בדורה-סקודה עסק גם בהלחנה. הוא חיבר מספר רב של קדנצות לקונצ'רטי מן התקופה הקלאסית.

נפטר ב-25 בספטמבר 2019.

## מבחר מכתביו
 

with E. Badura-Skoda: Mozart-Interpretation (Vienna and Stuttgart, 1957; Eng. trans., 1962/R as Interpreting Mozart on the Keyboard)

‘Chopin’s Influence’, Frederic Chopin: Profiles of the Man and the Musician, ed. A. Walker (London, 1966, 2/1973 as The Chopin Companion), 258–76

with J. Demus: Die Klaviersonaten von Ludwig van Beethoven (Wiesbaden, 1970, 2/1974)

‘Eine ungedruckte Brahms-Kadenz zu Mozarts D-Moll-Konzert KV 466’, ÖMz, xxxv (1980), 153–6

‘Von der Vieldeutigkeit der musikalischen Notation’, Logos musicae: Festschrift für Albert Palm, ed. R. Görner (Wiesbaden, 1982), 3–7

‘A propos de l’interprétation des oeuvres de Frédéric Chopin’, Sur les traces Frédéric Chopin, ed. D. Pistone (Paris, 1984), 113–30

Bach-Interpretation: die Klavierwerke Johann Sebastian Bachs (Laaber, 1990; Eng. trans., 1993, as Interpreting Bach at the Keyboard)

‘Mozart’s Trills’, Perspectives on Mozart Performance, ed. R.L. Todd and P.F. Williams (Cambridge, 1991), 1–26

Rudolf Klein/Martin Elste


## מקור הערך
* רודולף קליין ומרטין אלסטה, "פאול בדורה סקודה", מילון גרוב למוזיקה ומוזיקאים אונליין

## קישורים חיצוניים

* 


* Paul Badura-Skoda's Homepage. The information above is largely adapted from the biography  given on this homepage.
* CDs of Badura-Skoda released by label GENUIN
* Hear Paul Badura-Skoda in concert from WGBH Radio Boston
* Interview with Paul Badura-Skoda by Bruce Duffie, March 7, 1989


קטגוריה:פסנתרנים אוסטרים
קטגוריה:מלחינים אוסטרים
קטגוריה:מבצעים בכלים אותנטיים
קטגוריה:אוסטרים שנולדו ב-1927
קטגוריה:אוסטרים שנפטרו ב-2019
קמטניים

**קמטניים** (שם מדעי: Anguidae) היא משפחה של לטאות מסדרת הקשקשאים. הקמטניים נפוצים בחצי הכדור הצפוני. משפחה זו כוללת 88 מינים.

## מאפיינים
הקמטניים הם בעלי רגליים קצרות או חסרי רגליים. בתוך הקשקשים שלהם משובצות פלטות עצם הנקראות osteoderms, כך שגופם נעדר גמישות. הלשון של הקמטניים מפוצלת. חלק מהקמטנים מטילים ביצים ואחרים מגדלים ביצים בתוך הרחם ומשריצים את צאצאיהם לאחר שבקעו מהביצים. כל הקמטנים הם אוכלי בשר הניזונים מפרוקי-רגליים שונים ובעלי חוליות קטנים.

המין היחיד ממשפחת הקמטניים המתגורר בישראל הוא קמטן החורש.

## מיון
*משפחת קמטניים (Anguidae)
**תת-משפחת Anguinae
****Anguis* (בו 2 מינים)
****Dopasia* (בו 6 מינים)
***מין יחיד *Hyalosaurus koellikeri*
****Ophisaurus* (בו 4 מינים)
***מין יחיד קמטן החורש (*Pseudopus apodus*)
**תת-משפחת Diploglossinae
****Celestus* (בו 25 מינים)
****Diploglossus* (בו 19 מינים)
****Ophiodes* (בו 4 מינים)
**תת-משפחת Gerrhonotinae
***קמטן תניני (*Gerrhonotus*) (בו 4 מינים)
****Abronia* (בו 27 מינים)

## גלריה

קובץ:Blindschleiche Anguis fragilis.jpg|Anguis fragilis
קובץ:Benny Trapp Anguis cephallonicus.jpg|Anguis cephallonica
קובץ:Elgaria multicarinata03.jpg|Elgaria multicarinata
קובץ:Arboreal Alligator Lizard Abronia graminea 2900px.jpg|Abronia graminea
קובץ:Ophisaurus attenuatus in Elatia forest.jpg|Ophisaurus attenuatus


## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1825
לונל

**לונל** (בצרפתית: **Lunel** - לִינֶל; באוקסיטנית: **Lunèl** - לוּנֶל, בעבר: **לוניל**) היא עיר בדרום צרפת, באזור פרובאנס, 21 ק"מ ממזרח למונפלייה ו-28 ק"מ מדרום-מערב לנים.

## היסטוריה
זמן הקמתה של העיר לונל קשה לתארוך כי היא שוכנת על אזור שהיה בעבר ביצות אך על פי האגדה היא נוסדה במאה הראשונה על ידי יהודים שברחו מיריחו לאחר כיבושה בידי אספסיאנוס. לונל הייתה חלק ממדינת פרובאנס שהייתה מדינה נפרדת מצרפת ונשלטה על ידי האפיפיור.

במאות ה-11 וה-12 הפכה לונל למרכז יהודי חשוב ואף כונתה "ירושלים הקטנה". היא ספגה השפעות תורניות ותרבותיות הן מספרד שמדרום לה והן מאשכנז (גרמניה וצרפת) שמצפון לה.

## הקהילה היהודית בלוניל

יהודים ישבו בלוניל כבר מימי הביניים המוקדמים. משמעות שם העיר בצרפתית הוא ירח, ולכן כונתה בפי היהודים "בקעת ירחו" או "מגדל ירחו". 

בתקופת ימי הביניים הייתה העיר מרכז תורני חשוב שחיו ופעלו בו תלמידי חכמים מלומדים ופילוסופים יהודיים, בהם משולם בן יעקב מלוניל וחמשת בניו, בני משפחת , יהונתן מלוניל, זרחיה הלוי, אבא מארי הירחי, אברהם בן נתן, מנוח בן יעקב, רבי אהרן הכהן מלוניל. הנוסע בנימין מטודלה התארח בעיר בשנת 1166 ומצא שם כ-300 יהודים. 

"חכמי לוניל" עמדו בקשרי מכתבים עם הרמב"ם ועם חכמי ספרד הסמוכה, כרמ"ה והרשב"א, ונטלו חלק פעיל בפולמוסים השונים על ספריו של הרמב"ם ועל לימוד הפילוסופיה באותה תקופה.

## ראו גם
* יהדות צרפת

## קישורים חיצוניים

* 
* 

## הערות שוליים

קטגוריה:יהודים ויהדות בימי הביניים
קטגוריה:צרפת: ערי חוף
קטגוריה:לנגדוק-רוסיון: ערים
קטגוריה:מקומות שנקראו על שם הירח
עודד בלוש

**עודד בלוש** (נולד ב-28 בספטמבר 1957) הוא כדורגלן עבר ישראלי אשר שימש כקפטן מכבי חיפה בשנות ה-70 והפועל חיפה בשנות ה-80, וכן שיחק בליגה הבכירה בארצות הברית. בלוש שיחק כבלם וכקשר אחורי.

## ביוגרפיה
בלוש גדל במחלקת הנוער של מכבי חיפה תחת הדרכתו של כוכב העבר אשר עלמני, וכבר בגיל 16, ב-29 בדצמבר 1973 ערך את הופעתו הראשונה בקבוצה הבוגרת של מכבי חיפה במשחק הליגה נגד בני יהודה. בגיל 21 התמנה לקפטן הקבוצה, אך שנה לאחר מכן עזב לשחק בארצות הברית בקבוצות סן דייגו סוקרס וסן חוזה ארת'קווייקס, לצד שחקנים כגון הוגו סאנצ'ס וג'ורג' בסט.

כאשר מכבי חיפה שבה לליגה הבכירה בשנת 1981 קיבל אישור להצטרף אליה מחדש, אולם חודשיים וחצי לאחר שהוחזר, הוחלט לוותר על שירותיו. לבסוף הושאל להפועל כפר סמיע מליגה ג'. מאוחר יותר עבר להפועל חיפה שם התמנה במהלך השנים לקפטן ולמרות היותו בלם, סיים באחת מעונותיו בקבוצה כמלך השערים שלה.

בזמן ששיחק בהפועל חיפה הקים בלוש, יחד עם שותף, את חברת התיירות "צבר". כיום בלוש נשוי עם שני ילדים ועוסק בתחום הפרסום.

## קישורים חיצוניים

* עמוד השחקן, באתר מכבי חיפה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלנים ישראלים בארצות הברית
קטגוריה:ישראלים שנולדו ב-1957
לוינשטיין

**לוינשטיין** (Löwenstein וצורות נוספות של הכתיב) הוא שם גרמני שמשמעותו אבן אריה
בית"ר תל אביב (כדורסל)

**בית"ר תל אביב** היא קבוצת כדורסל ישראלית מהעיר תל אביב, המתמודדת בליגה א'. ומארחת באולם נווה אליעזר. הקבוצה שיחקה בעבר בליגה הראשונה במשך 14 עונות ב-3 קדנציות.

## היסטוריה
הקבוצה הופיעה לראשונה בליגת העל בעונת  עם המאמן שלום קוסובר והשחקנים: גדעון רוס, משה שרם, אורי יזרסקי, יצחק אלוני, שמואל בילאואר, עזריאל דנציגר "חניבעל", אריה אלבו, ארנון שגיב, יעקב פרייבך, אהרון צור, צבי סטריקובסקי. אך לא שרדה ונשרה לליגה השנייה מהמקום האחרון עם מאזן של 7 ניצחונות מ-26 משחקים.

הקדנציה השנייה בעונת  (עם המאמן פיני גרשון) הייתה יותר מוצלחת והקבוצה שרדה 11 עונות רצופות, עד לעונת 1987/88 ונשרה מהמקום ה-11 עם מאזן של 4 ניצחונות מ-22 משחקים.

בשנות השבעים הייתה למועדון מחלקת נוער מפוארת בהנהלתם של יורם נאג'י ואפריים יחימוביץ'בו החלו דרכם המאמנים הצעירים דאז, פיני גרשון, צביקה שרף ומשה ויינקרנץ. שיא ההישג של מחלקת הנוער היה בזכית קבוצת הנוער באליפות המדינה בעונת 75/76 - הישג חד פעמי שלא חזר על עצמו. שיחקו אז בקבוצה אבנר שם טוב, אלי קנטי, גידי לקס, שי כספי, האחים עופר ושמואל יערי, ציון גבאי, רמי סופר, דוד (יול) ברדוש, אחישי פלדמן, ישי מור. 
 
הקבוצה חזרה לליגה הראשונה בעונת  ושרדה שתי עונות בלבד וירדה בפעם השלישית עם מאזן של 4 ניצחונות מ-22 משחקים.

ומאז לא חזרה ושיחקה בליגות נמוכות. בסיום עונת 2009/10 העפילה הקבוצה לליגה א', אך שרדה עונה אחת בלבד ונשרה חזרה לליגה האחרונה. בסיום עונת 2011/12 העפילה הקבוצה בחזרה לליגה א'.

במרץ 2024 נפטר היו"ר המיתולוגי של המועדון, יצחק צדקה, שכיהן בתפקידו משנת 2000. איציק לוי מונה ליו"ר החדש.

המועדון מפעיל מחלקת נוער מצומצמת של 3 קבוצות גיל: קבוצת הילדים, קבוצת נערים וקבוצת נוער.

מגרשה הביתי היה מגרש מרצפות פתוח לגמרי עם יציעים מעץ. מיקומו היה על גדת הירקון הדרומית במקביל לרח' בני דן, בין שבט הצופים לבין מגרש אוסישקין ששימש את הפועל תל אביב. מגרש זה "מככב" בסרטו של דובי גל "מלך הסלים"

## שחקנים בולטים בעבר

## מאמנים בעבר

תל אביב
תל אביב
קטגוריה:בית"ר תל אביב
וספה 400

שמאל|ממוזער|250px|וספה 400 מודל 1959 שמורה ומשוחזרת
שמאל|ממוזער|250px|וספה 400 "קבריולה" משנת 1959
שמאל|ממוזער|250px|סביבת נהג מינימליסטית
**וספה 400** היא דגם של מכונית מיקרו מתוצרת חברת פיאג'ו אשר יוצרה בין השנים 1957-1964.

## היסטוריה
הדגמים הראשונים של אב הטיפוס הוצגו בשנת 1956 והמכונית הוצגה לראשונה בתערוכת המכוניות בפריז בשנת 1957. המטרה בתכנון ויצור הרכב הייתה להתחרות בפיאט 500, דגם מכונית המיקרו המצליח של חברת פיאט.

בשנה הראשונה יוצרו 12,000 מכוניות מדגם זה שהוצעו בשתי גרסאות: בסיסית ו"דה לוקס", שהיה בעל תוספות אבזור כגון מגבים. המכונית מן הדגם הבסיסי אובזרה באופן מינימלי. מושבי הנהג והנוסע היו בנויים ממסגרת מתכת אשר עליה נמתח בד ברזנט. ציפוי הפנים של הדפנות עשוי פלסטיק דק המותקן על נקודות החיבור של מסגרת המתכת. לוח המחוונים כלל מד מהירות ונוריות התרעה לאור גבוה, דלק וטעינה בלבד.

בדגמי 1959 הציגה וספה 400 שיפורים נוספים באיבזור כגון חלונות הנפתחים בהחלקה על גבי מסילה, מושבים משופרים, ועיצוב פנימי נעים יותר. וספה 400 כללה גם דגם "קבריולה" בעל גג נפתח העשוי מברזנט, אשר היה ניתן להפשיל אותו בגלגול לאורך מסילות שהותקנו בגג ונקשר מאחור על מכסה המנוע.

בסך הכל יוצרו כ-34,000 מכוניות מדגם זה.

## מאפיינים טכניים
*מנוע: אחורי, בנזין, בן שני צילינדרים, שתי פעימות בנפח 393 סמ"ק, מקורר אוויר. הספק: 12-14 כוח סוס ב-4,350 סל"ד, מומנט מרבי: 2.7 קג"מ ב-2,200 סל"ד
*מתלים: נפרד לכל גלגל, בעלי פעולה כפולה (שמן וקפיץ). מוט נגד גלגול בציר הקדמי.
*תיבת הילוכים: שלושה או ארבעה קדמיים, הילוך אחורי.
*דלתות: בפתיחה קדמית (דלתות התאבדות).

### ממדים
*אורך: 2,850 מילימטר
*רוחב: 1,100 מילימטר
*בסיס גלגלים: 1,693 מילימטר
*משקל ריק: 375 קילוגרם
*משקל מקסימלי:595 קילוגרם

### ביצועים
*מהירות מקסימלית: 80-90 קילומטר לשעה (בתנאי דרך טובים)
*תאוצה: מ-0 ועד המהירות המקסימלית: 25 שניות
*צריכת דלק: 20 קילומטר לליטר

## קישורים חיצוניים

* http://www.microcarmuseum.com/tour/vespa400.html
* https://www.web-cars.com/Vespa/

קטגוריה:מכוניות מיקרו
קטגוריה:דגמי מכוניות שהושקו ב-1957
קטגוריה:מכוניות מנוע אחורי
טרוגונופיים

**טרוגונופיים** (שם מדעי: Trogonophidae, מכונים גם **לטאות טבעת מדבריות**), הם משפחה של לטאות דמויי תולעים מקבוצת הטבעונים הכוללת 7 מינים.

הטרוגונופיים נבדלים מהמשפחות האחרות של הטבעונים במבנה השיניים האקרודונטי שלהם. הם מצויים בסומליה, חצי האי ערב, איראן וסוקוטרה, ומין אחד שלהם נמצא במרוקו, תוניס ואלג'יריה.

במשפחת הטרוגונופיים ארבעה סוגים הכוללים שבעה מינים:
* משפחת **טרוגונופיים** (Trogonophidae)
**מין יחיד *Diplometopon zarudnyi*
**סוג ומין יחיד *Pachycalamus brevis*
**סוג ומין יחיד *Trogonophis wiegmanni*
**סוג *Agamodon*
***מין *Agamodon anguliceps*
***מין *Agamodon arabicus*

## קישורים חיצוניים

## הערות שוליים

קטגוריה:טבעונים (זוחלים)
The Beginning

***The Beginning*** (בעברית: "**ההתחלה**") הוא האלבום הראשון באורך מלא של הלהקה JYJ.


## רקע
*The Beginning* תוכנן לצאת בתאריך ה-12 באוקטובר 2010. אך מספר ההזמנות מראש היה גדול, ולא היה ניתן לספק את הסחורה בזמן, ועל כן נדחתה הוצאת האלבום ביומיים.

הפקת האלבום כללה מספר אמנים מוערכים בתעשייה. JYJ שיתפו פעולה עם קניה וסט שהפיק ואף השתתף בשיר הנושא של האלבום, Ayyy Girl. את האלבום עצמו הפיק רודני ג'רקינס, שהפיק אלבומים גם עבור אמנים כמו מייקל ג'קסון, ויטני יוסטון, ביונסה וליידי גאגא. בנוסף, זוהי הפעם הראשונה שהקליטו JYJ אלבום באנגלית.

לאלבום שתי גרסאות: גרסה רגילה ומהדורה מוגבלת. למהדורה המוגבלת יצאו 99,999 עותקים בלבד.
## תרומות חברי הלהקה
כל אחד משלושת חברי הלהקה תרם בהלחנת שיר עבור האלבום.  ג'אג'ונג הלחין את "Still in Love", ג'ונסו את "I Can Soar" ויוצ'אן את "I Love You".

## רשימת שירים
# הקדמה
# Ayyy Girl (בשיתוף מאליק יוסף וקניה וסט)
# Empty
# Be My Girl
# Still in Love
# I Love You (בשיתוף עם Flowsik)
# I Can Sour
# Be The One

### גרסת המהדורה המוגבלת
גרסה זו כוללת את שמונת השירים הכלולים בגרסה הרגילה בתוספת:
שלושה שירים בונוס:
# Ayyy Girl (גרסת הרמיקס)
# Empty (גרסת הרמיקס)
# Be My Girl (גרסת הרמיקס)

בנוסף כלול במהדורה המוגבלת:
# אלבום תמונות
# 16 תמונות נפרדות
# חולצה
# פוסטר

## קישורים חיצוניים

קטגוריה:אלבומים באנגלית
קטגוריה:אלבומי חברת וורנר מיוזיק גרופ
קטגוריה:אלבומי קיי-פופ
משה אבן תיבון

**משה בן שמואל אבן תיבון** (נפטר ב-1283 בערך) היה מתרגם, רופא ופילוסוף במאה ה-13, בן ל.

## תולדותיו
במקצועו היה רופא, ולאחר שנאסר על היהודים בפרובינצה לעסוק ברפואה, התמסר למלאכת התרגום. כאביו וסבו תרגם גם הוא כמה מספרי הרמב"ם, בהם, "ספר המצוות", "מלות ההגיון", שאת תרגומו העברי תרגם סבסטיאן מינסטר ללטינית וספרים רפואיים נוספים. כן תרגם מספרי אריסטו וספרים נוספים בתחומי הרפואה, בתחומי הפילוסופיה ובתחומים הנדסיים.

חיבר כמה ספרים שרובם לא הגיע לידינו, ומקצתם נמצא עדיין בכתבי יד. פירושו לשיר השירים נדפס בשנת תרל"ד על ידי חברת "מקיצי נרדמים".

משה אבן תיבון נהג לרשום בכל תרגום את שנת העתקתו, ומזה ניתן לשער את שנת פטירתו בסביבות 1283.

## תרגומיו
בעוד סבו ואביו תרגמו רק מספר מצומצם של חיבורים, תרגם משה אבן תיבון ספריה שלימה. תרגומיו הפכו לנכס צאן ברזל לדורות של חכמים וחוקרים, ועיצבו במידה רבה את הפילוסופיה היהודית בימי הביניים.

* **כתבי הרמב"ם:** ספר המצוות, מילות ההיגיון, מאמר בהנהגת הבריאות, המאמר הנכבד ('סמי המוות והרפואות נגדם'), לפחות חלק מפירוש המשנה.

* **פירושי [[אבן רושד|אבן רשד]] לספרי אריסטו:** קיצור (כללי) ספר הנפש, קיצור ספר השמים והעולם, קיצור ספר האותות העליונות, קצור ספר ההוויה וההפסד, קיצור ספר החוש והמוחש, קיצור ספר השמע הטבעי, קיצור ספר מה שאחר הטבע, הביאור האמצעי לספר הנפש.

* **כתבי פילוסופיה:** ההיקש הקצר לאלפאראבי, ספר ההתחלות לאלפאראבי, פירוש אלפאראבי לאיסגוגי; פירוש תמטיוס למאמר ל' בספר מה שאחר הטבע, ספר העגולות הרעיוניות לאלבטליוסי, פירוש אלתבריזי ל-25 ההקדמות שבתחילת חלק ב' במורה נבוכים.

* **ספרי אסטרונומיה ומתמטיקה:** חכמת הכוכבים לג'מינוס, מאמר בתכונה לאלבטרוג'י, קיצור אלמג'סט לתלמי, ספר היסודות לאוקלידס, פירוש פתיחת ספר היסודות לאבן אלהיתם, ספר חשבון לאלחצאר, מאמר תיאודוסיוס  בגאומטריה של הכדור.

* **ספרי רפואה:** פרקי אבוקרט עם פירוש הרמב"ם, אלקרבדין לאלראזי, ספר החילוק והחילוף לאלראזי, צידת הדרכים לאבן ג'זאר, ארגוזה לאבן סינא עם ביאור אבן רשד, הסדר הקטן לאבן סינא, מבוא למלאכת הרפואה לחנין אבן אסחאק.

## ספריו
בניגוד לתרגומיו, רבים מחיבוריו המקוריים לא שרדו, ומאחרים נותרו רק קטעים קצרים. 

מלבד הפירוש לשיר השירים (הנזכר לעיל), הודפסו שלושה מחיבוריו המקוריים: **ספר פיאה** - פירוש רציונליסטי לאגדות חז"ל; **מאמר תנינים** - על מיקום גן עדן המקראי ועניינים גאוגרפיים נוספים; ו**פירוש האזהרות לר' [[שלמה אבן גבירול]]**.

במבוא לספר מונה חיים קרייסל שמות של 18 חיבורים שכתב רבי משה אבן תיבון, ועוד שניים מסופקים.

משה אבן תיבון לא הרחיק לכת אחר השקפותיו האריסטוטליות של אביו. גם את מורה הנבוכים פירש בצורה הרמונית, תוך ביקורת על הפרשנות הרדיקלית של אביו.

## לקריאה נוספת
***כתבי רבי משה אבן תיבון**, ספר פיאה, מאמר התנינים, פירוש האזהרות לר' שלמה אבן גבירול, ההדירו והוסיפו מבואות והערות: חיים קרייסל, קולט סיראט ואברהם ישראל, באר-שבע, הוצאת הספרים של אוניברסיטת בן-גוריון בנגב, 2010.

## קישורים חיצוניים

* 
* 
* 
* 
* 

קטגוריה:רופאים יהודים צרפתים
קטגוריה:רופאים מהמאה ה-13
קטגוריה:חכמי פרובנס
קטגוריה:משפחת אבן תיבון
קטגוריה:ספר המצוות לרמב"ם: פרשנים, מתרגמים ומהדירים
קטגוריה:מתרגמים יהודים
קטגוריה:מתרגמים מערבית לעברית
קטגוריה:מחדשי מילים וביטויים בשפה העברית
קטגוריה:ילידי 1195
קטגוריה:נפטרים ב-1274
קטגוריה:יהודי פרובאנס במאה ה-13
רז'יס מארקון

שמאל|ממוזער|180px|רז'יס מארקון
**רז'יס מארקון** (בצרפתית: **Regis Marcon**; נולד ב-14 ביוני 1956) הוא שף צרפתי.

## ביוגרפיה

רז'יס מארקון נולד בכפר סן-בונה-לה-פרואה (משמעות השם היא: המצנפת הקדושה הקרה), בין ולה לוויוארה באזור לואר עילי. הוריו התיישבו בכפר ב-1948. אמו, מארי-לואיז, ניהלה פאב ומטבח, ואביו, יואנס, הוא סוחר יינות.

הוא פתח את מסעדת אוברז' דה סים (Auberge des Cimes) ביחד עם אשתו מישל ב-1979, בכפר בו נולד. ב-2005 הקים מבנה חדש למסעדתו באותו הכפר ושינה את שמה למסעדת רז'יס וז'אק מארקון (Régis et Jacques Marcon). הוא זכה בפרס טטינג'ה ב-1998, פרס בריה סאווארן ב-1992 ופרס בוקיז ד'אור ב-1995. ב-1997 קיבל שני כוכבים במדריך מישלן האדום. ב-2000 זכה ב-19 נקודות בגו מיו ונבחר לשף השנה וב-2001 נבחר שוב לשף השנה. ב-2005 זכה בשלושה כוכבים במישלן.

מטבחו של מארקון משלב תבשילים וחומרי גלם מאזורו. סמל המסעדה הוא הפטרייה שמעטרת בתמונות ובפסלים את קירותיה. מטבחו מבוסס על עשבים וצמחים שגדלים באזור. מדי בוקר יוצא צוות המטבח ללקט באזור. כמו כן מככבים בתפריטו ברווזים מפוטמים, טלה מקומי וגבינות האזור.

המסעדה פתוחה תשעה חודשים בשנה. בצמוד למסעדה יש מלון בוטיק, השייך לרשת רלה א שאטו, ובו 12 חדרים.

כיום (2011) המסעדה מחזיקה בשלושה כוכבי מישלן. המסעדה נכללת במדריך השולחנות הגדולים בעולם.

## ספרו


* (with Jean-Francois Abert) **Marvelous Recipes from the French Heartland**, Ici La Pr, 2002.


## לקריאה נוספת
* אביטל ענבר, "מטבח הליקוט של רז'יס מארקון", גורמה מעריב, 2004.

## קישורים חיצוניים

* 
* המסעדה באתר dininginfrance
* אתר המסעדה
* המסעדה באתר השולחנות הגדולים בעולם

קטגוריה:שפים צרפתים
קטגוריה:מחברי ספרי בישול צרפתים
קטגוריה:צרפתים שנולדו ב-1956
בוניפקיוס הרביעי

**בוניפקיוס הרביעי** (בלטינית: **Bonifacius IV**; באיטלקית: **Bonifacio IV**; 550 לערך – 8 במאי 615) היה האפיפיור מ-25 בספטמבר 608 ועד פטירתו. לימים הוכרז כקדוש נוצרי.

בוניפקיוס היה בנו של יוחנן, רופא מל'אקווילה. שמו המקורי אינו ידוע.

בתקופת כהונתו של האפיפיור גרגוריוס הראשון כיהן בוניפקיוס כדיאקון. בוניפקיוס קיבל את רשותו של קיסר האימפריה הביזנטית פוקאס להפוך את הפנתאון ברומא, מקדש אשר נבנה על ידי מרקוס ויפסניוס אגריפה לאלים הרומיים יופיטר, ונוס ומארס, לכנסייה נוצרית. ב-1 בנובמבר באותה שונה הוקדש הפנתאון כ"כנסיית מרים הקדושה של הקדושים המעונים" (Santa Maria ad Martyres). היה זה המקרה הראשון בו מקדש פגני ברומא הפך לכנסייה נוצרית.

בוניפקיוס נבחר לתפקיד האפיפיור לאחר אינטרגנום של תשעה חודשים, לאחר מותו של בוניפקיוס השלישי.

בדה ונרביליס מציין כי מליטוס, ההגמון הראשון של לונדון נסע לרומא להתייעץ עם בוניפיקיוס על דרכה של הנצרות באנגליה.

בוניפקיוס נקבר בבזיליקת פטרוס הקדוש, ולימים הוכרז כקדוש נוצרי. יום חגו הוא 25 במאי.

עצמותיו הועברו מספר פעמים בתוך הבזיליקה: במהלך המאה התשיעית או העשירית, במהלך המאה ה-13, בהוראתו של בוניפקיוס השמיני וב-21 באוקטובר 1603 עם יסוד הבזיליקה החדשה.

## קישורים חיצוניים

* קורות חיים
* 

קטגוריה:אפיפיורים בימי הביניים
קטגוריה:קדושים נוצרים
קטגוריה:אפיפיורים במאה ה-7
קטגוריה:ילידי 550
קטגוריה:נפטרים ב-615
אטרוריה (בריטניה)

[שמאל|ממוזער|250px|אחוזת [אטרוריה הול]]
**אטרוריה** (אנגלית: **Etruria**) הוא כיום פרוור של העיר סטוק און טרנט (סטוק שעל נהר הטרנט), במחוז סטפורדשייר באנגליה. 
## היסטוריה
אטרוריה הייתה המרכז העיקרי והסופי של חברת הקדרות והחרסינה ודג'ווד. ב-1769 העביר ג'וזאיה ודג'ווד את מרכז הייצור מברסלם לאטרוריה. המקום נקרא על שם המחוז האיטלקי ההיסטורי אטרוריה, שבו התגוררו האטרוסקים הידועים ביצירות האמנות שלה. אזור הייצור והמגורים כיסה 1400 דונם (או 360 אקר) ליד תעלת טרנט-מרזי. במקום, לצד האחוזה של ודג'ווד (אטרוריה הול) היו גם בתי המלאכה של אטרוריה שהמשיכו לפעול כחלק מוודג'ווד עד 1950. כיום נמצא מפעל ודג'ווד בברלסטון, כ-10 ק"מ דרומית לאתר אטרוריה המקורי.

בין תושבי אטרוריה הול היה גם חלוץ ענף הצילום, תומאס ודג'ווד, ובאחוזה הוא פיתח רבות מן ההמצאות שלו.

לאחר שחברת ודג'ווד עברה מאטרוריה, המקום הוזנח והתדרדר. בשנות ה-80 הפך האזור למוקד "פסטיבל הגנים של סטוק און טרנט" (Stoke-on-Trent Garden Festival) וכיום הוא מפותח. במקום גם מספר בתי דפוס לעיתונות המקומית של סטוק און טרנט. בנוסף, הוקם באטרוריה "המוזיאון התעשייתי של אטרוריה" (Etruria Industrial Museum), המוקדש לתקופת המהפכה התעשייתית, למוזיאון הוענק מעמד של מונומנט רשום.

## קישורים חיצוניים

קטגוריה:הממלכה המאוחדת: תעשייה
קטגוריה:סטפורדשייר
לוונשטיין

**לֶוֶונשטַיין** (בגרמנית: **Löwenstein** ) היא עיר במחוז היילברון במדינת באדן-וירטמברג שבדרום גרמניה.

העיר מוזכרת לראשונה ב-1123.

מבצר העיר, שנהרס על ידי כוחות האימפריה הרומית הקדושה ב-1634, שימש למגורי משפחת רוזני לוונשטיין-וירטהיים.

בעיר מתגוררים 3,374 תושבים (נכון ל-31 באוגוסט 2020)

## נקודות עניין

* פרייהאוס, הבניין העתיק ביותר בלוונשטיין, נבנה במאה ה-14 ושימש למגורים. בשנת 1979 הפך הפריהאוס לרכוש העיר ושופץ, ומאז שנת 1993 מאכלס את מוזיאון מנפרד קיבר.
* בטירת לוונשטיין, שנבנתה במאה ה-11, מתקיימים סיורים המתארים את היסטוריית המקום.
* מנזר ליכטנשטרן - המקום נוסד בשנת 1242 ומכיל כנסייה, ציורי קיר, גינת נוי וספרייה. כיום משמש כבית ספר ומרכז טיפולי לילדים עם צרכים מיוחדים.
* שעון השמש בתכנונו ועיצובו של הוגו קראוטר הממוקם בפארק, מציין את הזמן המקומי וכן את השעה בנקודות אחרות על פני כדור הארץ. 

## קישורים חיצוניים

## הערות שוליים

קטגוריה:באדן-וירטמברג: ערים
בוניפקיוס השלישי

**בוניפקיוס השלישי** (בלטינית: **Bonifacius III**; נפטר ב-12 בנובמבר 607) כיהן כאפיפיור מ-19 בפברואר 607 ועד פטירתו באותה שנה. על אף תקופת כהונתו הקצרה, הייתה לפעולותיו השפעה רבה על מעמד האפיפיורות בדורות הבאים.

## ביוגרפיה
בוניפקיוס היה בנו של יוחנן קאטאאדיוק, רומאי ממוצא יווני.

בעת שכיהן כדיאקון הרשים בוניפקיוס את האפיפיור גרגוריוס הראשון, אשר בשנת 603 מינה אותו לתפקיד האפוקריסיאריוס (הנונציו לחצר הקיסרית של האימפריה הביזנטית), תפקיד בו כיהן עד שנת 606. בתפקיד זה יצר בוניפקיוס קשרים עם הקיסר פוקאס וזכה להערכה רבה של הקיסר.

לאחר מותו של האפיפיור סאביניאנוס בפברואר 606 נבחר בוניפקיוס לתפקיד האפיפיור, אולם שב לרומא מקונסטנטינופול רק שנה לאחר מכן. לא ברורה סיבת האינטרגנום הארוך. ישנה סברה כי המתנה זו נבעה ממחלוקות אודות בחירתו - לפי סברה זו בוניפקיוס סירב לקבל את התפקיד כל עוד התקיימו מחלוקות אלה.

בהגיעו לרומא הוציא בוניפקיוס צו האוסר על דיון במינוי יורש לאפיפיור במהלך כהונתו של אפיפיור מכהן. על פי צו זה, העובר על הצו יוחרם. צו נוסף שהוציא קבע כי לא יבחר אפיפיור חדש קודם לחלוף שלושה ימים ממותו של האפיפיור הקודם - וזאת במטרה שהבחירות לכהונה יתקיימו באופן חופשי מלחצים. שני צווים אלה קבעו את אופן בחירת האפיפיור ופועלים לפיהם גם כיום.

בשל יחסיו הקרובים עם הקיסר הביזנטי, קיבל בוניפקיוס הכרזה מהקיסר הקובע כי האפיפיור היושב ברומא עומד מעל כל הכנסיות האחרות (הכרזה הדומה לזו שהוציא הקיסר יוסטיניאנוס הראשון שמונים שנה קודם לכן). ההכרזה העניקה את התואר "ההגמון העולמי" להגמון של רומא - צו אשר בפועל סיכל את מאמציו של ההגמון קיריאקוס מקונסטנטינופול לשאת בתואר זה.

בוניפקיוס נפטר ב-12 בנובמבר 607 ונקבר בבזיליקת פטרוס הקדוש ברומא.

## קישורים חיצוניים

* קורות חיים
* 

קטגוריה:אפיפיורים בימי הביניים
קטגוריה:הכס הקדוש: דיפלומטים
קטגוריה:אפיפיורים במאה ה-7
קטגוריה:ילידי 540
קטגוריה:נפטרים ב-607
חילוק מודולרי

**חילוק מודולרי** הוא פעולת חילוק המתבצעת בין מספרים שלמים בחשבון מודולרי. הפעולה מוגדרת היטב אם ורק אם המחלק זר למודולוס. 

בהינתן שני מספרים שלמים a,b ומודולוס m, כאשר b,m זרים, תוצאת החילוק המודולרי של a ב-b היא מספר c המקיים bc\equiv a\!\!\!\pmod{m}.

לדוגמה, 2/3\equiv6\!\!\!\pmod{8} משום ש-6\cdot3=18\equiv2\!\!\!\pmod{8}.

## קיום ויחידות
משמעותו של הביטוי a/b\!\!\!\pmod{m} היא "המספר היחיד c הפותר את המשוואה bc\equiv a\!\!\!\pmod{m}". מספר כזה קיים, כאמור, רק כאשר b,m זרים. 

עם זאת, ייתכן שלמשוואה bc\equiv a\!\!\!\pmod{m} יהיו פתרונות גם כאשר b,m אינם זרים. למשוואה יש פתרונות אם ורק אם המחלק המשותף המקסימלי של b,m מחלק את a; ובמקרה כזה, תוצאת החילוק מוגדרת היטב מודולו \frac{m}{\gcd\{b,m\}} (אבל לא מודולו m).

באופן כללי, אם c\equiv a/b\!\!\!\pmod{m} אז לכל מספר שלם k מתקיים כי c+k\cdot\frac{m}{\gcd\{b,m\}}\equiv a/b\!\!\!\pmod{m}. 

## חישוב
ניתן לחשב חילוק מודולרי על ידי חישוב הופכי כפלי מודולרי של המחלק b, אם הוא קיים. בפרט, אם b^{-1} הוא ההופכי הכפלי המודולרי של b מודולו m, אזי על-פי ההגדרה:
:\begin{align}b^{-1}\cdot b\equiv1\!\!\!\pmod{m}\\a\cdot b^{-1}\cdot b\equiv a\!\!\!\pmod{m}\end{align}
ומכאן אפשר לחשב את c (תוצאת החילוק של a ב-b):
:c\equiv a\cdot b^{-1}\!\!\!\pmod{m}
אולם, ישנם מקרים שבהם ההופכי הכפלי המודולרי אינו קיים – כאשר ל-b,m ישנו מחלק משותף גדול מ-1 (ראו הופכי כפלי מודולרי), ועדיין ניתן לבצע חילוק. לפיכך טוב יותר לבצע חילוק ישירות בעזרת אלגוריתם אוקלידס המורחב. אלגוריתם זה מוצא את הממג"ב של שני מספרים נתונים (במקרה זה: b,m), ובנוסף לכך מחשב שני מספרים x,y המקיימים את המשוואה:
:bx+my=\gcd\{b,m\}
כאמור בסעיף הקודם, ניתן לבצע את החילוק אם ורק אם a הוא כפולה שלמה של \gcd\{b,m\}, כלומר כאשר קיים מספר שלם q המקיים:
:a=q\cdot\gcd\{b,m\}
במקרה זה ניתן להכפיל את המשוואה הקודמת ב-q ולקבל:
:bqx+mqy=q\cdot\gcd\{b,m\}=a
מכאן, על-פי הגדרת החשבון המודולרי:
:bqx\equiv a\!\!\!\pmod{m}
ומכאן ש-qx הוא תוצאת החילוק.

לפניכם מימוש מעשי של האלגוריתם בשפת ++C:


```cpp
/**
 * Euclid's extended algorithm:
 * Given a,b, Find gcd,x,y that solve the equation:
 *  ax + by = gcd(a,b)
 * @see http://en.wikipedia.org/wiki/Modular_multiplicative_inverse#Computation
 */
void xgcd (int a, int b,
	int& gcd, int& x, int& y)
{
	x=0, y=1; 
	int u=1, v=0, m, n, q, r;
	gcd = b;
	while (a!=0)
    {
		q=gcd/a; r=gcd%a;
		m=x-u*q; n=y-v*q;
		gcd=a; a=r; x=u; y=v; u=m; v=n;
	}
}


/**
 * Modular division:
 * @return integer z such that: z * B mod m == A.
 * If there is more than one (i.e. when gcd(B,m)>1) - returns the smallest such integer
 */
int divide (int A, int B, int m)
{
	assert (0 <= A && A<m);
	assert (0 <= B && B<m);

	int gcd, x, y;
	xgcd (B, m, gcd, x, y);  // x B + y m = gcd(B,m)
	if (A%gcd == 0)
    {        
		int q = A / gcd;       // x q B + y q m = m gcd = A
		return ((x + m)*q) % (m/gcd);   // Return the smallest result possible
	}
      else
    {
		throw "no quotient";
	}
}
```


## ראו גם
*הופכי כפלי מודולרי
*חשבון מודולרי
*חילוק

## קישורים חיצוניים

*יסודות של תורת המספרים החישובית, רוברט קמפבל, אוניברסיטת UMBC מרילנד.

## הערות שוליים

קטגוריה:תורת המספרים
קטגוריה:פעולות בינאריות
קטגוריה:חילוק
אנוטקה פינקיורי

שמאל|ממוזער|180px|הכניסה למסעדה
**אנוטקה פינקיורי** (באיטלקית: **Enoteca Pinchiorri**) היא מסעדה השוכנת ליד בזיליקת סנטה קרוצ'ה בפירנצה, טוסקנה.

הבעלים הם ג'ורג'יו פינקיורי, אוֹצֵר יין במקצועו ואני פיאולדה (נולדה ב-1945), שגדלה בפרומנד דז אנגלה שבניס, בת להורים בתעשיית המלונאות. בגיל 20 עברה אני לפריז, שם הייתה עובדת ממשלה, עברה לאנגליה, ומשם עברה לטוסקנה. היא למדה לבשל בעצמה. ג'ורג'יו פינקיורי, פתח ב-1972 את בר היין אנוטקה נציונלה (Enoteca Nazionale) והוסיף את השם פינקיורי לשמו. פיאולדה, שהגיעה לטוסקנה, הכירה את פינקיורי והייתה הטבחית בבר שלו. בתחילה הם הגישו מאכלים ספורים שליוו יינות גדולים, אותם בחר ג'ורג'יו.

המסעדה זכתה בכוכב אחד במדריך מישלן האדום ב-1982, בשני כוכבים ב-1983, ניקוד עליו שמרה עד לשנת 1993 והחזיקה בו שנתיים, עד שהורדה לשני כוכבים (באותה שנה פתחה את מסעדת אנוטקה פינקיורי בטוקיו), היא זכתה מחדש בשלושה כוכבים בשנת 2004, ניקוד עליו היא שומרת כיום (2010). היא נכללת ברשת רלה א שאטו מאז שנת 1983.

המסעדה נבחרה במקום ה-44 ברשימת 50 המסעדות הטובות בעולם לשנת 2003, במקום ה-48 בשנת 2005, במקום ה-29 בשנת 2006, במקום 41 בשנת 2007 ובמקום ה-32 בשנת 2008.
היא נכללת במדריך השולחנות הגדולים בעולם.

השפים הם אני פיאולדה, איטלו באסי וריקרדו מונקו. 
מרתף היין של המסעדה הוא מהגדולים בעולם והוא מכיל 4,000 סוגי יינות שונים ו-150,000 בקבוקים, בעיקר איטלקיים, צרפתיים וקליפורניים, כש-200 יינות מוצעים לשתייה בכוס.

## לקריאה נוספת

* Michael Steinberger, **Au Revoir to All That: The Rise and Fall of French Cuisine**, Bloomsbury Publishing PLC, 2010; pp. 173-174.


## קישורים חיצוניים

* 
* המסעדה במדריך השולחנות הגדולים בעולם
* ריאיון עם אני פיאולדה, theworldwidegourmet.com
* ריאיון עם אני פיאולדה, iviewme.wordpress.com, 13 ביוני 2010
* 

## הערות שוליים

קטגוריה:איטליה: מסעדות
קטגוריה:פירנצה
קנלאים

**קנלאים** (שם מדעי: Canellales) היא סדרת צמחים פרימיטיביים המחולקת לשתי משפחות: וינטריים וקנליים. במשפחות אלו יש 136 מיני עצים ושיחים. הקנליים נפוצים באמריקה הטרופית ובאפריקה והוינטריים נפוצים באזור האנטארקטי.

עד שנת 1999, שתי משפחות אלו לא נחשבו קרובות. הווינטריים נחשבו למשפחה פרימיטיבית (העצה והשחלה לא דמו למערכת בעלי הפרחים) והקנליים נחשבו למשפחה קדומה של משפחת מיריסטיסאה (Myristicaceae). אולם מחקר על בסיס פילוגנטיקה מולקולרית ומורפולוגיה, תמך באיחוד שתי המשפחות האלו. כך שבמיפוי APG II של שנת 1998 המשפחות היו נפרדות ובדירוג של שנת 2003 הן אוחדו תחת סדרה אחת.

## קישורים חיצוניים

* 

*
קטגוריה:צמחים שתוארו ב-1957
קטגוריה:טקסונים שתוארו בידי ארתור קרונקויסט
קטגוריה:סדרות צמחים
Who Shot Ya?

"**Who Shot Ya?**" הוא שיר היפ הופ של הראפר הנוטוריוס בי. איי. ג'י. השיר יצא כסינגל ולאחר מכן כחלק
מהאלבום "Born Again" שיצא לאחר מותו. לשיר היה מקום מרכזי בליבוי היריבות בין הראפ של החוף המזרחי וזה של החוף המערבי.

במקור השיר הוקלט לאלבומה של מרי ג'יי בלייג' "My Life" אך גרסתו של "ביגי" (נוטוריוס בי. איי. ג'י.) הוערכה כאלימה מידי לאלבום רית'ם אנד בלוז והראפר קיית' מארי נתבקש להקליט במקומו.

השיר כולל סאמפל משירו של דייוויד פורטר "I'm Afraid The Masquerade Is Over". בשיר יש גם התייחסות לשיר "C.R.E.A.M." של להקת ההיפ הופ וו טאנג קלאן וייחוסה של העיר ברוקלין כ-Crooklyn. השיר צבר למעלה מ-74 מיליון השמעות בספוטיפיי.

## המחלוקת
ב-30 בנובמבר 1994 נורה הראפר טופאק שאקור חמש פעמים ונשדד בכניסה לאולפן ההקלטות Quad Recording במנהטן. לאחר התקרית האשים שאקור את שון קומבס, אנדרה הארל והנוטוריוס בי. איי. ג'י. במעורבות בירי או בהזמנתו. אחת ה"עדויות" לאמיתות השל האשמה זו הייתה כאשר השיר יצא לאור, שאקור חש כי השיר כיוון אליו. שאקור ומעריצי ראפ רבים פירשו את השיר כשיר דיס (Diss) אשר לועג למקרה הירי והשוד. מאידך טענו "ביגי" ושון קומבס כי השיר הוקלט כמה חודשים לפני ואין לו כל קשר לירי בשאקור. המחלוקת הרבה שנוצרה בעקבות השיר הוסיפה ליריבות בין מעריצי הראפ של החוף המזרחי ואלו של החוף המערבי. שאקור, אמני ומעריצי ראפ מן החוף המערבי הפכו להיות עוינים יותר ויותר כלפי "ביגי", שון קומבס, חברת התקליטים באד בוי רקורדס, וכל מי שהואשם על ידם שהיה לו קשר למקרה. כתגובה לשיר, הוציא טופאק את השיר המפורסם "Hit 'Em Up" בו הוא לועג ל"ביגי", שון קומבס, ליל קים וראפרים נוספים מהחוף המזרחי.

לאחר הירצחו של שאקור בפיגוע ירי בלאס וגאס בספטמבר 1996 נפוצו כמעט מיידית שמועות על מעורבותו של ביגי ברצח. כחצי שנה מאוחר יותר, במרץ 1997 נורה גם ביגי למוות.

## קישורים חיצוניים

קטגוריה:שירים באנגלית
קטגוריה:שירי היפ הופ אמריקאיים
קטגוריה:מחלוקות במוזיקה
המערכה באיי גילברט ומרשל

שמאל|ממוזער|250px|נחתים אמריקאים תוקפים מוצב יפני במהלך קרב טאראווה
**ה[[מערכה (צבא)|מערכה]] ב[[איי גילברט]] ו[[איי מרשל|מרשל]]** הייתה סדרה של פעולות אסטרטגיות שערכו הצי האמריקאי וחיל הנחתים האמריקאי במרכז האוקיינוס השקט, החל בנובמבר 1943 וכלה בפברואר 1944, כחלק מהמערכה באסיה ובאוקיינוס השקט במלחמת העולם השנייה. את המערכה הקדימה הפשיטה על מקין, שערכו כוחות הנחתים האמריקאים באוגוסט 1942.

מטרת האמריקאים הייתה ניטרול הבסיסים היפניים באיי גילברט ומרשל, אשר היוו את גבולה המזרחי של האימפריה היפנית. בקיץ שלאחר מכן, התרחשה המערכה על איי מריאנה ופלאו.

## איי גילברט
הצי הקיסרי היפני כבש את איי גילברט חמישה חודשים לאחר המתקפה על פרל הארבור. על מנת לעבות את ההגנה על טאראווה, בנו היפנים בסיס מטוסים ימיים באטול מקין והציבו חיילים לאורך חופי איי האטול על מנת שיוכלו לעקוב אחר תנועת בעלות הברית בדרום האוקיינוס השקט. אולם, רק לאחר הפשיטה על מקין באוגוסט 1942 החלו היפנים לבצר את איי גילברט. 

הגדול שבאיי גילברט והחשוב ביותר מבחינה אסטרטגית היה טאראווה. במרץ 1943, החלו היפנים בבניית הביצורים על האי כאשר הם נעזרים בכ-5,000 חיילים ופועלים. לשם השוואה, לאי מקין נשלחו 798 חיילים. גנרל הולנד סמית', מפקד הקורפוס האמפיבי ה-5, תלה את האשמה על ההתבצרות היפנית המהירה בפשיטה על האטול. במשך זמן רב, גם לאחר שפרש, טען סמית' כי היה על הכוחות האמריקאיים לעקוף את טאראווה, במקום לשלוח נחתים רבים אל מותם תוך כדי ניסיון כיבוש האי. לעומתו, האמינו האדמירלים צ'סטר נימיץ, ריימונד ספרואנס וארנסט קינג כי כיבוש איי גילברט הוא הישג הכרחי בדרך לכיבוש איי מרשל.

## איי מרשל
במהלך כיבוש איי גילברט, הגו מפקדי הצי תוכנית לכיבוש איי מרשל, בה יושמו לקחי הפלישה לטאראווה. הלקחים היו: שימוש מוגבר במטוסי סיור, שימוש מוגבר בסיורי צוללות, שימוש ביותר אוניות, סירות פטרול לחיפוי, רכבי נחיתה והגברת הריכוך הארטילרי שהקדים את הפלישה הרגלית. 

המטרה העיקרית בתוכנית הצבאית לכיבוש איי מרשל היה כיבוש האטול קווג'לין, תוך עקיפת האיים הסובבים אותו. היה זה שינוי מדרך הפעולה הנהוגה של הצי, שקבעה כי יש לכבוש ראשית את האיים ההיקפיים, אשר סיפקו הגנה אווירית לאי הראשי. אולם, בשלב זה הוכיח כוח נושאות המטוסים של הצי האמריקאי את יעילותו, ובקרב זה אף זכה לתמיכת מפציצים יבשתיים מטאראווה.

## לקריאה נוספת

*Hoyt, Edwin P. **Storm Over the Gilberts: War in the Central Pacific 1943**, Van Nostrand Reinhold, 1978. .
* Meyers, Bruce F. **Swift, Silent, and Deadly: Marine Amphibious Reconnaissance in the Pacific, 1942-1945**, Naval Institute Press, 2004. .


## קישורים חיצוניים

* Burton Wright III, Eastern Mandates, United States Army Center of Military History. CMH Pub 72-23.

## הערות שוליים

קטגוריה:זירת אסיה והאוקיינוס השקט במלחמת העולם השנייה
*
קטגוריה:קיריבטי: היסטוריה
קטגוריה:איי מרשל: היסטוריה
קטגוריה:קרבות יפן במלחמת העולם השנייה
קטגוריה:קרבות ארצות הברית במלחמת העולם השנייה
ג'אן

**ג'אן פאר אנדרה** (באנגלית: **Jaan Par Andre**) היא מסעדה בסינגפור.

שף אנדרה צ'אנג (Andre Chiang) נכנס למסעדה ב-2008, והתלמד אצל פייר גאנייר, ז'ואל רובישון, ז'אק ולוראן פורסל, פסקל ברבו והאחים טרואגרו.  הוא היה חלק מהצוות שהקים את מסעדת D'sen בבנגקוק, ועמד בראש הקמת מסעדת Send & Bund בשאנגחאי. 

אנדרה צ'אנג נכנס למסעדה כשף ב-2008, עד בואו היא נקראה ג'אן (Jaan), ועם כניסתו לתפקיד  שמו נוסף לשם המסעדה. מנות הדגל שלו הן תבשיל הפואה גרה וסלט הירקות הנשכחים, המכיל 21 ירקות נדירים. במקום בר שוקולד. בשלהי שנת 2010 עזב אנדרה צ'אנג את המסעדה ופתח מסעדה משלו בשם "אנדרה  רסטורנט" (Andre Restaurant), במקומו נכנס השף השוודי Ebbe Vollmer, שהפך את תפריט המסעדה לקלאסי והמסעדה שבה ונקראה "ג'אן".

המסעדה ממוקמת בקומה ה-70 של מלון סוויסוטל בסטמפורד, לה חלונות זכוכית המשתרעים מהרצפה לתקרה ודרכם הסועדים יכולים להשקיף על נופה של סינגפור והיא מוארת במנורות מזכוכית מוראנו. במסעדה 40 מקומות.

המסעדה מדורגת במקום הרביעי ברשימת המסעדות הטובות באסיה לפי מדריך מילה לשנת 2011/2010.

המסעדה מדורגת במקום ה-39 ברשימת 50 המסעדות הטובות בעולם לשנת 2010.

המסעדה דורגה במקום הרביעי ברשימת המסעדות הטובות באסיה לפי מדריך מילה לשנת 2010/2009.
 
היא נבחרה למסעדת השנה בסינגפור לשנת 2010 במשאל בין 150 מבכירי תעשיית המסעדנות והמלונאות בהונג קונג.

הניו יורק טיימס בחר במסעדה כאחת מעשר המומלצות שלו לשנת 2011.

## לקריאה נוספת

* **The Mielle Guide: Your Guide to Asaia's Best Restaurant's 2009/2010**, Ate Media Pte Ltd, Singapore, 2010, pp. 10, 18, 19, 145.


## קישורים חיצוניים
* אתר מסעדת ג'אן
* אתר מסעדת אנדרה

* Jaan par Andre Debuts As Asia's Top 4 Restaurants in Miele Guide 2009-2010
* Jaan par Andre makes international history with its debut as No.39 on the San Pellegrino World's 50 Best Restaurants list 2010
* JAAN par André : My Most Expensive Lunch To-Date,  June 1st 2009
* Singapore, JAAN par André


## הערות שוליים

קטגוריה:מסעדות
קטגוריה:המטבח הסינגפורי
פרנסיסקו פלורס

**פרנסיסקו פלורס פרז** (17 באוקטובר 1959 - 30 בינואר 2016) היה פוליטיקאי מאל סלוודור, נשיא אל סלוודור בשנים 1999–2004.

פלורס התחיל את הקריירה הפוליטית שלו במפלגה השמרנית הברית הלאומית רפובליקאית ARENA (הNationalist Republican Alliance) וכיהן כסגן שר ב-1989 בממשלתו של אלפרדו כריסטיאני. ב-29 במרץ 1998 ה-ARENA הכריזה על פלורס כמועמד שלהם בבחירות לנשיאות בשנה שאחרי. בבחירות במרץ 1999, פלורס נבחר לנשיא אל סלוודור ונכנס לתפקיד ב-1 ביוני. תקופת שלטונו הסתיימה כעבור 5 שנים והוא הוחלף באנטוניו סאקה, חבר מפלגתו.

במאי 2014 הואשם שנטל לכיסו 15 מיליון דולר, שהועברו ב-2003 מטאיוואן כתרומה לנפגעי רעש האדמה של שנת 2001. בחודש ספטמבר, לאחר מספר חודשים במחתרת, הסגיר עצמו לרשויות והושם במעצר בית.

בחודש ינואר 2016, לקה בדמם מוחי, הוא נפטר ב-30 בינואר בבית חולים פרטי בסן סלוודור לאחר שעבר ניתוח חירום.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי אל סלוודור
קטגוריה:בוגרי מכללת אמהרסט
קטגוריה:בוגרי אוניברסיטת הרטפורד
קטגוריה:סלוודורים שנולדו ב-1959
קטגוריה:נפטרים ב-2016
אברהם חיים ראטה

רבי **אברהם חיים ראטה** (נהגה: **רוֹט**; י"ד באדר א' ה'תרפ"ד, 19 בפברואר 1924 - ה' באלול ה'תשע"ב, 22 באוגוסט 2012) היה האדמו"ר משומרי אמונים. החל מפטירתו, מכונה **ה"חוקי חיים"** על שם ספרו.

## ביוגרפיה
נולד בברגסז, כיום באוקראינה, לסימא ולאדמו"ר רבי אהרן ראטה, מייסד חבורת שומר אמונים. נישא לבתיה חיה בתו של רבי מרדכי גולדמן מזוויהל. לאחר פטירת אביו פנו רוב חסידיו לגיסו, רבי אברהם יצחק קאהן שהקים את חסידות תולדות אהרן, וחלקם פנו לרבי אברהם חיים. הוציא לאור את ספרי אביו לאחר שנפטר: "שומר אמונים", "שולחן הטהור", "טהרת הקודש", "נועם הלבבות" ו"מבקש אמונה". בשנותיו הראשונות באדמו"רות כונה "האדמו"ר מברגסז" על שם מקום הולדתו.

בתחילת שנות השישים של המאה העשרים קנה שטח סמוך למעבר מנדלבאום (שהיה אז הגבול), צפונית למאה שערים, והקים שם את קריית שומרי אמונים. בקריה הוקמו תלמוד תורה, ישיבה גדולה וישיבה לצעירים. מאוחר יותר העביר את מרכז חסידותו לבני ברק ובחודשים אלול ותשרי שהה בירושלים. מספר חודשים בחורף ובקיץ היה שוהה בתפרח.

באסרו חג שבועות ה'תשע"ב עבר התקף לב ולאחר שלושה חודשים, בליל ה' באלול, לאחר 66 שנות אדמו"רות, נפטר. נקבר ביום שלמחרת בחלקת אדמו"רי בית שומרי אמונים בבית הקברות הר הזיתים בירושלים.

## יחסו למדינת ישראל
בניגוד לאביו, הרב אהרן ראטה, וגיסו, הרב אברהם יצחק קאהן, שנודעו כמתנגדים חריפים לציונות ולאגודת ישראל והשתייכו לחוגי העדה החרדית, הרב אברהם חיים היה מתון יותר. מוסדות שומרי אמונים נהנים מתקציבים ממשלתיים וחלק מחסידיו (בעיקר תושבי בני ברק) משתתפים בבחירות לכנסת. הוא לא עודד את חסידיו להשתתף בבחירות אך גם לא התנגד לכך, ולא בחר בעצמו. הרב ראטה התבטא כנגד מסירת שטחי ארץ ישראל לערבים ואמר כי "כל המנהיגים שהיו שותפים לפשע הזה (פינוי גוש קטיף), שנעשה באכזריות, לא יינקו וייענשו קשות משמיים". לדבריו, פינוי התושבים בניו אורלינס, בשל סופת ההוריקן קתרינה הוא מידה כנגד מידה על תמיכתה של ארצות הברית בפינוי יהודי גוש קטיף.

## משפחתו
* בתו דינה, אשת רבי יצחק יחיאל מיכל פאנעט מדעש בני ברק
* בנו הרב רפאל אהרן, אדמו"ר בבני ברק, היה נשוי לליבא רחל בת הרב חיים אביגדור פיליפ אב"ד דעברעצין ומחשובי חסידי בעלזא.
* בתו גיטל, אשת רבי דוד צבי שלמה הורנצ'יק מרדושיץ
* בתו יענטא, אשת רבי אורי גלדצהיילר מסאמבור, נכדו של רבי אפרים אליעזר יאלעס, גאב"ד סמבור ואב"ד פילדלפיה.
* בתו רייזל, אשת רבי ישראל שטרן האדמו"ר מנישכיז-אשדוד (תשכ"ב - תשע"ג), בן הרב מאיר שטרן רב היישוב מירון
* בנו הרב גדליה משה, נשוי לשפרה, בת רבי אליעזר זאב מראחוב, אדמו"ר באשדוד
* בנו הרב שלמה, נשוי למרים ברכה, בת רבי שלום יהודה גרוס מהאלמין, אדמו"ר בירושלים
* בנו הרב , חתן רבי אייזיק שנייבלאג מזידיטשוב ויליאמסבורג. אדמו"ר בקרית גת
* בתו ברכה, מנהלת את נכסי המשפחה בקריית שומרי אמונים בירושלים
* בתו דבורה אשת הרב יצחק אהרן קארף, האדמו"ר מזוויהל מז'יבוז'
* בתו שרה

## קישורים חיצוניים
* בנימין בראון, עליותיה ומורדותיה של הקנאות: חסידות שומרי אמונים ושלוחותיה כמקרה מבחן
* פתחו שערים ויבוא גוי צדיק שומר אמונים • מתולדותיו חייו ופעליו, באתר JDN
* 

## הערות שוליים

קטגוריה:ירושלים: אדמו"רים
קטגוריה:בני ברק: אדמו"רים
קטגוריה:יהודים הקבורים בהר הזיתים: חלקת הפרושים
קטגוריה:אדמו"רי בית שומרי אמונים
קטגוריה:ישראלים שנולדו ב-1924
קטגוריה:ישראלים שנפטרו ב-2012